Herfs is in die lug en die eerste blare begin val met `n heerlike koeligheid soggens. Ongelukkig is daar steeds groot gebiede in die westelike deel van ons land wat gebuk gaan onder ernstige droogte. `n Gesprek met `n boer in Namakwaland die afgelope week bring trane in die oë wanneer hy vertel dit is die negende jaar van droogte en dat geen druppel reën in meer as `n jaar in die hele distrik geval het nie. Ons harte gaan uit na hulle en ons gaan regtig probeer help waar ons kan.
Inyathipark Nuus Februarie 2019
Vir elke ding op hierdie aarde is daar `n gepaste tyd. So leer die Skrif ons. Hierdie nuusbrief is effens later as wat gewoonlik die geval is. Die Uitgebreide Raad het op 7 Maart `n aantal belangrike sake bespreek en ek wou dit graag met julle deel.
Inyathipark Nuus - Januarie 2019 Om duimspykers op jou naaste se pad te gooi… | Bileam se Donkie
← Die tyd is te kosbaar om so te mors!
Rick Warren se wyse raad op Twitter vanoggend… oor trolle… →
Om duimspykers op jou naaste se pad te gooi…
Posted on Julie 15, 2012 by Bileam se Donkie
Ek hou baie van fietsry. Na 18 Argusse mag ek seker ook iets te sê hê daaroor.
Hierdie tyd van die jaar kyk ek en my geliefde graag na die Tour de France- mos maar die toppunt van die fietsrysport.
Vandag, op die skof van Limoux na Foix het ‘n mens net weer die beste en slegste van menslike optrede gesien.
Een of ander aashool het duimspykers op die pad gegooi op die bokant van die een groot klim. Die eerste een wat ‘n pap wiel gekry het, was Cadel Evans. Omdat die bokant van ‘n klim so afgesper word, is dit ook moeilik vir die ondersteuningsvoertuie, span of neutraal, om vinnig by ‘n ryer in nood uit te kom. Cadel het meer as ‘n minuut verloor, en kort daarna weer ‘n pap wiel gehad. Iemand het die sport probeer saboteer, en baie van die manne het pap wiele gekry. Dit is die laagtepunt.
Cadel Evans het darem verlede jaar die Tour gewen, en is baie kort op die geeltrui- Bradley Wiggens se hakke wat tyd vir algehele voorloper van die hele Toer. (3″17’) Bradley Wiggens het die duimspykers ontwyk. Hy kon BAIE vandag gebaat het by Cadel se hartseer. Maar hy het met die ander fietsryers gepraat, en hulle het dadelik besluit om vir vandag nie verder te kompeteer nie, maar vir Cadel te wag. Dit kan hom dalk die wedren kos in die lang duur. Maar ek het respek vir so ‘n sportman, wat nie wil wen uit die slegte wat met sy hoofopponent gebeur het nie.
Foto van Bradley Wiggins gekry by http://www.bbc.co.uk/sport/0/cycling/18755896
Cadel Evans wen 2011 se Tour de France- Foto gekry by http://pinoysamut-sari.blogspot.com/2011/07/australias-cadel-evans-wins-tour-de.html
Dit het my nou weer diep aan die dink oor die lewe! Daar is mense wat graag duimspykers in hulle naaste se pad gooi, om hulle te verhinder om hulle lewenswedloop na die beste van hulle vermoë te kompeteer.
En daar is ander wat eerder sal verloor as om onregverdig te wen in die spel van die lewe.
Ons het ‘n keuse wat ons wil wees in die lewe- saboteurs, of sportmanne en -vroue.
Posted in Fietsry en fiksheid, Waardes	| Tagged Bradley Wiggins, cadel evans, Tour de France
3 thoughts on “Om duimspykers op jou naaste se pad te gooi…”
Julie 16, 2012 om 7:36 vm
Somtyds betaal jy ‘n ongelooflike duur prys vir daardie verloor as jy nie bereid is omregverdig of vals te wees nie.
Ek stem – ons het ALTYD ‘n keuse. Niks gebeur perongeluk in die lewe nie en niks word net vanself opgelos nie.
Julie 16, 2012 om 1:36 nm
sulke mense wat sulke goed doen is regtig nie lekker in hulle koppe nie … ai ai. maar ja – ek stem saam met wat jy se. en met jou ook vlooi … ek kan praat uit ondervinding. 🙂
Julie 17, 2012 om 9:47 vm
‘n Verfrissende insident in vandag se tye van “dog eat dog” en trap na onder. ‘n Ware wenner het nie ‘n trofee nodig nie.